**SHPALLJE PËR LËVIZJE PARALELE,**

**PRANIM NGA JASHTË SHËRBIMIT CIVIL**

**NË KATEGORINË E EKZEKUTIVE**

Në zbatim të nenit 25 dhe 26 të ligjit nr. 152/2013, datë 30.05.2013 “Për nëpunësin civil”, i ndryshuar, Kreu V – “Lëvizja paralele dhe ngritja në detyrë”, Vendimit të Këshillit të Ministrave nr. 243, datë 18.03.2015 “Për pranimin,levizjen paralele,periudhën e proves dhe emërimin në kategorinë ekzekutive’’ i ndryshuar, Njësia Përgjegjëse e të Institutit të Studimeve për Krimet dhe Pasojat Komunizmit, shpall Procedurën e lëvizjes paralele, dhe pranim nga jashtë shërbimit civil për pozicionin:

**Specialist i Marrdhënieve me Publikun 1 (një), kategoria e pagës III-b , në Sektorin e Edukimit dhe Informimit Publik, në Drejtorinë e Studimeve, pranë ISKK-së.**

|  |
| --- |
| Pozicioni më sipër, i ofrohen fillimisht nëpunësve civilë të së njëjtës kategori për procedurën e lëvizjes paralele! Vetëm në rast se në përfundim të procedurës së lëvizjes paralele, rezulton se një pozicion është ende vakant, ai është i vlefshëm për konkurrimin nëpërmjet procedurës së pranimit nga jashtë shërbimit civil. |

**Për të dy procedurat (lëvizje paralele, dhe pranim nga jashtë shërbimit civil) aplikohet në të njëjtën kohë!**

|  |  |
| --- | --- |
| **Afati për dorëzimin e Dokumenteve:**  **26.05.2023**  **31.05.2023** | **Shih procedurat përkatëse**  **Lëvizja paralele**  **Pranim nga jashtë shërbimit civil** |

|  |
| --- |
| **Përshkrimi përgjithësues i punës për pozicionin si më sipër është:** |

**Misioni i Drejtorisë:**  Realizimi i një serie projektesh kërkimore dhe studimore, krijimi i një arkive audio-vizuale me dëshmi të të mbijetuarve, realizimi i një serie botimesh, dhe realizimi i aktiviteteve me natyrë edukative, informuese dhe sesibilizimi publik mbi diktaturën komuniste në Shqipëri, të cilat janë në përputhje me misionin e ISKK.

**Qëllimi i pozicionit të punës**

Specialisti i Mardhënieve me Publikun përgjigjet tek Përgjegjësi i Sektorit të Edukimit dhe Informimit Publik dhe te Drejtori i Drejtorisë së Studimeve për realizimin e projekteve individuale ose në grup të ngarkuara nga eprori si dhe përgjigjet për mbulimin e ISKK në media.

**Përshkrimi përgjithësues i punës për pozicionin konsiston në:**

1. Mban dhe administron regjistrin elektronik të kërkesave për informacion dhe kthimit të përgjigjeve;
2. Eshtë përgjegjes për menaxhimin e e-mail-eve zyrtare që vijne në adresën zyrtare të Institutit të Studimeve për Krimet dhe Pasojat e Komunizmit, dhe administron korrespondencën zyrtare të e-mail-it.
3. Vepron si koordinator në përputhje me ligjin për kompetencat e koordinatorit për të drejtën e informimit;
4. Kordinon aktivitetet e ISKK në bashkëpunim me institutcione arsimore, kulturore dhe bibliotekat.
5. Realizon kontaktet dhe korispodencën zyrtare të ISKK me institucione të tjera ,shqiptare dhe të huaja.
6. Mbulon kontaktin e ISKK me publikun dhe median.
7. Ndjek veprimtarinë e ISKK, dhe pas aprovimit nga eprori direkt, pasqyron këtë veprimtari në faqen elektronike zyrtare të Institutit dhe në rrjetet sociale.
8. Angazhohet në studime individuale ose në grup.
9. Përgjigjet për mbarëvajtjen e aktiviteteve , pjesmarrjen e medias dhe njoftimeve për shtyp.
10. Kryen detyra të tjera të veçanta që i ngarkohen Shefi i Sekorit ,nga Drejtori i Drejtorisë dhe Drejtori Ekzekutiv etj.

**I-Lëvizja paralele**

Kanë të drejtë të aplikojnë për këtë procedurë vetëm nëpunësit civilë të së njëjtës kategori, në të gjitha insitucionet pjesë e shërbimit civil.

|  |  |
| --- | --- |
| **1.1** | **KUSHTET PËR LËVIZJEN PARALELE DHE KRITERET E VEÇANTA** |

Kandidatët duhet të plotësojnë kushtet për lëvizjen paralele si vijon:

* të jetë nëpunës civil i konfirmuar, brenda të njëjtës kategori;
* të mos ketë masë disiplinore në fuqi (të vërtetuar me një dokument nga institucioni);
* të ketë të paktën vlerësimin e fundit pozitiv “Mirë” apo “Shumë mirë”

Kandidatët duhet të plotësojnë kriteret e veçanta si vijon:

* Të zotërojë minimalisht diplomë “Master Profesional” në Shkenca Soqërore. Për të diplomuarit jashtë vendit kërkohet certifikata e njohjes nga MASR.
* Të zotëroj gjuhën angleze në nivelin C1
* Të ketë përvojë 3 vjet .
* Të njohë natyrën e punës së ISKK.
* Të zotërojë njohuri të mira historike dhe njohuri të përgjithshme.
* Të ketë aftësi të mira komunikimi.
* Të zotërojë aftësi organizimi të punës.

Kushtet e përgjithshme që duhet të plotësojë cdo kandidat në procedurën e konkurimit publik:

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe të shkruar dhe të folur;
* Të jetë në kushte shëndetësore që e lejon të kryejë detyrën përkatëse;
* Të mos jetë dënuar me vendim të formës së prerë të gjykatës për kryerjen e një krimi apo për kryerjen e një kundravajtje penale me dashje;
* Ndaj tij të mos jetë marrë masë disiplinore e largimit nga puna për shkak të një shkeljeje të rëndë disiplinore;
* Të plotësojë kërkesat e posaçme për nivelin e arsimit, përvojës dhe të zotërojë aftësitë e nevojshme profesionale për vendin përkatës të punës.
* Të plotësoj kërkesat e veçanta të nenit 18 të ligjit Nr. 10 242, datë 25.2.2010 PËR INSTITUTIN E STUDIMEVE PËR KRIMET DHE PASOJAT E KOMUNIZMIT NË SHQIPËRI

|  |  |
| --- | --- |
| **1.2** | **DOKUMENTACIONI, MËNYRA DHE AFATI I DORËZIMIT** |

Kandidatët duhet të dorëzojnë pranë Zyrës së Sekretarisë të Institutit të Studimeve për Krimet dhe Pasojat e Komunizmit, ku ndodhet pozicioni për të cilin ata dëshirojnë të aplikojnë, dokumentet si më poshtë:

1) jetëshkrim i plotësuar në përputhje me dokumentin tip që e gjeni në lidhjen <http://dap.gov.al/vende-vakante/udhezime-dokumenta/219-udhezime-dokumenta>;

2) fotokopje të diplomës (përfshirë edhe diplomën Bachelor). Për diplomat e marra jashtë Republikës së Shqipërisë, të përcillet njehsimi nga Ministria e Arsimit, Sportit dhe Rinisë;

3) fotokopje të librezës së punës (të gjithë faqet që vërtetojnë eksperiencën në punë);

4) fotokopje të letërnjoftimit (ID);

5) vërtetim të gjendjes shëndetësore;

6) vetëdeklarim të gjendjes gjyqësore;

7) letër motivimi për aplikim në vendin vakant;

8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

9) në numër kontakti dhe adresën e plotë të vendbanimit;

10) aktin e emërimit si nëpunës civil;

***Dokumentet duhet të dorëzohen me postë apo drejtpërsëdrejti në institucion, brenda datës 26.05.2023***, në Institutin e Studimeve për Krimet dhe Pasojat e Komunizmit me adresë: Rruga e Saraçve , te Selvia” (Pallati përballë supermarket Spar, Kati 2) , Tiranë.

|  |  |
| --- | --- |
| **1.3** | **REZULTATET PËR FAZËN E VERIFIKIMIT PARAPRAK** |

Në datën **29.06.2023,** njësia e menaxhimit të burimeve njerëzore (Njësia Përgjegjëse ) e Institutit të Studimeve për Krimet dhe Pasojat e Komunizmit , do të shpallë në portalin “Shërbimi Kombëtar i Punësimit” ,si dhe në faqen zyrtare [www.iskk.gov.al](http://www.iskk.gov.al) listën e kandidatëve që plotësojnë kushtet e lëvizjes paralele dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë kandidatët që nuk i plotësojnë kushtet e lëvizjes paralele dhe kriteret e veçanta do të njoftohen individualisht nga Njësia Përgjegjëse e institucionit, ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit.

Ankesat nga kandidatët paraqiten në Njësinë Përgjegjëse, brenda 3 (tre) ditëve kalendarike nga data e njoftimit individual dhe ankuesi merr përgjigje brenda 5 (pesë) ditëve kalendatike nga data e depozitimit të saj.

|  |  |
| --- | --- |
| **1.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET INTERVISTA** |

Kandidatët do të vlerësohen në lidhje me:

- Ligji nr.10242, datë 25.02.2010 “*Për Institutin e Studimeve të Krimeve dhe Pasojave të Komunizmit në Shqipëri*”, i ndryshuar.

- Kushtetutën e Shqipërisë.

- Njohuritë mbi ligjin nr. 152/2013, "*Për nëpunësin civil*” (i ndryshuar) dhe aktet nën ligjore;

- Ligjin nr. 9887, datë 10.03.2008 “*Për mbrojtjen e të dhënave personale*”, i ndryshuar.

- Ligjin nr. 119/2014 *“Për të drejtën e informimit*”;

- Ligjin nr.9131 datë 08.09.2003 “*Për rregullat e etikës në administratën publike*.”

- Ligjin nr.9367, datë 07.04.2005, “ *Për parandalimin e konfliktit të interesave në ushtrimin e funksioneve publike*”, i ndryshuar.

- Njohuri rreth Rregullores së Brendshme të ISKK.

|  |  |
| --- | --- |
| **1.5** | **MËNYRA E VLERËSIMIT TË KANDIDATËVE** |

**Kandidatët do të vlerësohen në lidhje me dokumentacionin e dorëzuar:**

Kandidatet do të vlerësohen nga Komiteti i Përhershëm i Pranimit i ngritur në ISKK, nëpërmjet dokumentacionit të dorëzuar dhe intervistës së strukturuar me gojë. Totali i pikëve të vlerësimit të kandidateve është 100 pikë, të cilat ndahen përkatësisht:

1. **Kandidatët do të vlerësohen për përvojën**, trajnimet apo kualifikimet e lidhura me fushën. Totali i pikëve për këtë vlerësim është 40 pikë.
2. **Kandidatët gjatë intervistës së strukturuar me gojë do të vlerësohen në lidhje me:**
3. njohuritë, aftësitë, kompetencën në lidhje me përshkrimin e pozicionit të punës;
4. eksperiencën e tyre të mëparshme;
5. motivimin, aspiratat dhe pritshmëritë e tyre për karrierën.

Totali i pikëve për këtë vlerësim është 60 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015,“*Për procesin e plotësimit të vendeve të lira në shërbimin civil nëpërmjet procedures së lëvizjes paralele, ngritjes në detyrë për kategorinë e mesme dhe të ulët drejtuese dhe pranimin në shërbimin civil në kategorinë ekzekutive nëpërmjet konkurrimit të hapur*”, të Departamentit të Administratës Publike [www.dap.gov.al](http://www.dap.gov.al) në lidhjen <http://dap.gov.al/2014-03-21-12-52-44/udhezime/426-udhezim-nr-2-date-27-03-2015>.

Njësia e Burimeve Njerëzore në përfundim të vlerësimit njofton individualisht kandidatët që kanë konkuruar për rezultatin e tyre. Kandidatët kanë të drejtë të bëjnë ankim me shkrim në Komisionin e Brendshëm të Pranimit për rezultatin e vlerësimit, brenda 3 (tre) ditëve kalendarike nga data e njoftimit individual mbi rezultatin. Ankuesi merr përgjigje brenda 3 (tre) ditëve kalendarike nga data e përfundimit të afatit të ankimit. Komisioni brenda 24 (njëzetë e katër) orëve pas përfundimit të procedurave të ankimit, përzgjedh kandidatin, i cili renditet i pari ndër kandidatët që kanë marrë të paktën 70 pikë.

|  |  |
| --- | --- |
| **1.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Njësia Përgjegjëse e Institutit të Studimeve për Krimet dhe Pasojat e Komunizmit do të shpallë fituesin në portalin “Shërbimi Kombëtar i Punësimit” si dhe në faqen zyrtare [www.iskk.gov.al](http://www.iskk.gov.al). Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet *(nëpërmjet adresës së e-mail).*

**2- PRANIM NGA JASHTË SHËRBIMIT CIVIL**

|  |
| --- |
| Vetëm në rast se në përfundim të procedurës së lëvizjes paralele, rezulton se ende është pozicion vakant, ai është i vlefshëm për konkurrimin nga jashte sherbimit civil.  Këtë informacion do ta merrni në faqen e ISSK-së, pas datës **09/06/2023**. |

***Për këtë procedurë kanë të drejtë të aplikojnë kandidatë të cilët plotësojnë kërkesat për vendin e lire nga jashtë shërbimit civil.***

|  |  |
| --- | --- |
| **2.1** | **KUSHTET QË DUHET TË PLOTËSOJË KANDIDATI NË PROCEDURËN E PRANIMIT NGA JASHTË SHËRBIMIT CIVIL** |

Kandidatët duhet të plotësojnë kriteret e veçanta si vijon:

* Të zotërojë minimalisht diplomë “Master Profesional” në Shkenca Soqërore. Për të diplomuarit jashtë vendit kërkohet certifikata e njohjes nga MASR.
* Të zotëroj gjuhën angleze në nivelin C1
* Të ketë përvojë 3 vjet .
* Të njohë natyrën e punës së ISKK.
* Të zotërojë njohuri të mira historike dhe njohuri të përgjithshme.
* Të ketë aftësi të mira komunikimi.
* Të zotërojë aftësi organizimi të punës.

Kushtet e përgjithshme që duhet të plotësojë cdo kandidat në procedurën e konkurimit publik:

* Të jetë shtetas shqiptar;
* Të ketë zotësi të plotë për të vepruar;
* Të zotërojë gjuhën shqipe të shkruar dhe të folur;
* Të jetë në kushte shëndetësore që e lejon të kryejë detyrën përkatëse;
* Të mos jetë dënuar me vendim të formës së prerë të gjykatës për kryerjen e një krimi apo për kryerjen e një kundravajtje penale me dashje;
* Ndaj tij të mos jetë marrë masë disiplinore e largimit nga puna për shkak të një shkeljeje të rëndë disiplinore;
* Të plotësojë kërkesat e posaçme për nivelin e arsimit, përvojës dhe të zotërojë aftësitë e nevojshme profesionale për vendin përkatës të punës.
* Të plotësoj kërkesat e veçanta të nenit 18 të ligjit Nr. 10 242, datë 25.2.2010 PËR INSTITUTIN E STUDIMEVE PËR KRIMET DHE PASOJAT E KOMUNIZMIT NË SHQIPËRI

|  |  |
| --- | --- |
| **2.2** | **DOKUMENTACIONI, MËNYRA DHE AFATI I DORËZIMIT** |

Kandidatët që aplikojnë duhet të dorëzojnë dokumentet si më poshtë:

1) jetëshkrim i plotësuar në përputhje me dokumentin tip që e gjeni në lidhjen <http://dap.gov.al/vende-vakante/udhezime-dokumenta/219-udhezime-dokumenta>.

2) fotokopje të diplomës (përfshirë edhe diplomën Bachelor) dhe listës së notave. Për diplomat e marra jashtë Republikës së Shqipërisë të përcillet njehsimi nga Ministria e Arsimit, Sportit dhe Rinisë;

3) fotokopje të librezës së punës (të gjithë faqet që vërtetojnë eksperiencën në punë);

4) fotokopje të letërnjoftimit (ID);

5) vërtetim të gjendjes shëndetësore;

6) vetëdeklarim të gjendjes gjyqësore;

7) letër motivimi për aplikim në vendin vakant;

8) çdo dokumentacion tjetër që vërteton trajnimet, kualifikimet, arsimim shtesë, vlerësimet pozitive apo të tjera të përmendura në jetëshkrimin tuaj;

9) një numër kontakti dhe adresën e plotë të vendbanimit;

|  |  |
| --- | --- |
| Të gjithë kandidatët që aplikojnë për procedurën e pranimit në shërbimin civil , do të informohen për fazat e mëtejshme të kësaj procedurë:   * për datën e daljes së rezultateve të verifikimit paraprak; * datën, vendin dhe orën ku do të zhvillohet konkurimi; * mënyrën e vlerësimit të kandidatëve.   Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së pas datës **09/06/2023.** | |
| **2.3** | | **REZULTATET PËR FAZËN E VERIFIKIMIT PARAPRAK** | |

**Dokumentet duhet të dorëzohen me postë apo drejtpërsëdrejti në institucion, brenda datës 31.05.2023*,*** në Institutin e Studimeve për Krimet dhe Pasojat e Komunizmit me adresë: Rruga e Saraçve , te Selvia” (Pallati përballë supermarket Spar, Kati 2) , Tiranë.

Njësia e menaxhimit të burimeve njerëzore (Njësia Përgjegjëse) e ISKK, ku ndodhet pozicioni për të cilin ju dëshironi të aplikoni, do të shpallë në portalin “Shërbimi Kombëtar i Punësimit” si dhe në faqen zyrtare [www.iskk.gov.al](http://www.iskk.gov.al) listën e kandidatëve që plotësojnë kushtet dhe kriteret e veçanta, si dhe datën, vendin dhe orën e saktë ku do të zhvillohet intervista.

Në të njëjtën datë, kandidatët që nuk i plotësojnë kushtet dhe kriteret e veçanta do të njoftohen individualisht nga njësia e menaxhimit të burimeve njerëzore të institucionit (Njësia përgjegjëse), ku ndodhet pozicioni për të cilin ju dëshironi të aplikoni, nëpërmjet adresës tuaj të e-mail, për shkaqet e moskualifikimit. Ankesat nga kandidatët paraqiten në Njësinë Përgjegjëse, brenda 5 (pesë) ditëve kalendarike nga shpallja e listës dhe ankuesi merr përgjigje brenda 5 (pesë) ditëve kalendarike nga data e depozitimit të saj.

|  |  |
| --- | --- |
| **2.4** | **FUSHAT E NJOHURIVE, AFTËSITË DHE CILËSITË MBI TË CILAT DO TË ZHVILLOHET TESTIMI** |

Kandidatët do të vlerësohen në lidhje me:

- Ligji nr.10242, datë 25.02.2010 “*Për Institutin e Studimeve të Krimeve dhe Pasojave të Komunizmit në Shqipëri*”, i ndryshuar.

- Kushtetuta e Shqipërisë.

- Njohuritë mbi ligjin nr. 152/2013, "*Për nëpunësin civil*” (i ndryshuar) dhe aktet nën ligjore;

- Ligjin nr. 9887, datë 10.03.2008 “*Për mbrojtjen e të dhënave personale*”, i ndryshuar.

- Ligjin nr. 119/2014 *“Për të drejtën e informimit*”;

- Ligjin nr.9131 datë 08.09.2003 “*Për rregullat e etikës në administratën publike*.”;

- Ligjin nr.9367, datë 07.04.2005, “ *Për parandalimin e konfliktit të interesave në ushtrimin e funksioneve publike*”, i ndryshuar.

- Njohuri rreth Rregullores së Brendshme të ISKK.

|  |  |
| --- | --- |
| **2.5** | **MËNYRA E VLERËSIMIT TË KANDIDATËVE** |

Kandidatet do të vlerësohen nga Komiteti I Përhershëm Pranimit në ISKK, nëpërmjet dokumentacionit të dorëzuar, vlerësimit me shkrim dhe intervistës së strukturuar me gojë. Totali i pikëve të vlerësimit të kandidateve është 100 pikë.

**Kandidatët do të vlerësohen në lidhje me:**

a- vlerësimin me shkrim, deri në 60 pikë;

b- intervistën e strukturuar me gojë që konsiston në motivimin, aspiratat dhe pritshmëritë e tyre për karrierën, deri në 25 pikë;

c- jetëshkrimin, që konsiston në vlerësimin e arsimimit, të përvojës e të trajnimeve, të lidhura me fushën, deri në 15 pikë.

Më shumë detaje në lidhje me vlerësimin me pikë, metodologjinë e shpërndarjes së pikëve, mënyrën e llogaritjes së rezultatit përfundimtar i gjeni në Udhëzimin nr. 2, datë 27.03.2015, të Departamentit të Administratës Publike [www.dap.gov.al](http://www.dap.gov.al) në lidhjen <http://www.dap.gov.al/legjislacioni/udhezime-manuale/54-udhezim-nr-2-date-27-03-2015>.

|  |  |
| --- | --- |
| **2.6** | **DATA E DALJES SË REZULTATEVE TË KONKURIMIT DHE MËNYRA E KOMUNIKIMIT** |

Në përfundim të vlerësimit të kandidatëve, Njësia Përgjegjëse e Institutin e Studimeve për Krimet dhe Pasojat e Komunizmit do të shpallë fituesin në portalin “Shërbimi Kombëtar i Punësimit” si dhe në faqen zyrtare [www.iskk.gov.al](http://www.iskk.gov.al) . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet *(nëpërmjet adresës së e-mail).*

Kandidatët fitues janë ata që renditen të parët nga kandidatët që kanë marrë të paktën 70 pikë (70% të pikëve). Njesia përgjegjëse njofton individualisht kandidatët që kanë konkurruar për rezultatin e tyre brenda 24 (njëzetekatër) orëve nga dita që Komiteti i njofton vendimin e tij. Kandidati ka të drejtë të bëjë ankim me shkrim në Komitetin e Përhershëm të Pranimit për rezultatin e pikëve brenda 3 (tre) ditëve kalendarike nga data e njoftimit individual për rezultatin e vlerësimit. Ankuesi merr përgjigje brenda 5 (pesë) ditëve kalendarike nga data përfundimit të afatit të ankimit.

Në përfundim të vlerësimit të kandidatëve, Njësia Përgjegjëse e Institutin e Studimeve për Krimet dhe Pasojat e Komunizmit , do të shpallë fituesin në portalin “Shërbimi Kombëtar i Punësimit” si dhe në faqen zyrtare [www.iskk.gov.al](http://www.iskk.gov.al) . Të gjithë kandidatët pjesëmarrës në këtë procedurë do të njoftohen në mënyrë elektronike për rezultatet *(nëpërmjet adresës së e-mail).*

*Të gjithë kandidatët pjesëmarrës që aplikojnë për pranim nga jashte shërbimit civil, në këtë procedurë, do të marrin informacion për fazat e mëtejshme të kesaj procedure;*

*- për datën e daljes së rezultateve të verifikimit paraprak;*

*-për datën, vendin dhe orën ku do të zhvillohet konkurimi.*

*Për të marrë këtë informacion, kandidatët duhet të vizitojnë në mënyrë të vazhdueshme faqen e ISKK-së duke filluar nga data* ***09/06/2023 e në vijim.***

**Njësia Përgjegjëse**